Prizrenas
Prizrenas (serb. Призрен, alb. Prizreni) – miestas Kosove. Išsidėstęs prie Bistricos (Bistrica) upės, Saro kalnų papėdėje. Tai Kosovo ekonominis centras – išvystyta plastmasės, tekstilės, farmacijos, maisto pramonė. Vietos amatininkai verčiasi filigrano gamyba. Senamiestyje daug bažnyčių ir mečečių, iš kurių žymiausia – XIV a. Bogorodica Ljeviska cerkvė ir XVI a. Prizreno Sinano Pašos mečetė.